एयरपोर्ट अथॉरिटी को प्रस्ताव मिला, शिड्यूल तय होना बाकी जोधपुर से संचालित होने वाली 18वीं फ्लाइट होगी
जोधपुरसे मुंबई के बीच एयर कनेक्टिविटी में जल्दी ही एक और फ्लाइट जुड़ जाएगी। अभी मुंबई के लिए जेट एयरवेज और एयर इंडिया की एक-एक फ्लाइट दोपहर में चल रही है। समर सीजन में जेट एयरवेज मुंबई के लिए एक और फ्लाइट शुरू करेगा। इसके लिए कंपनी की ओर से एयरपोर्ट अथॉरिटी को प्रस्ताव दिया गया है। 26 मार्च के बाद समर सीजन का नया शिड्यूल जारी होगा। इसमें नई फ्लाइट का शिड्यूल जारी होने की संभावना है। अभी जोधपुर से रोजाना 8 फ्लाइट का संचालन हो रहा है। अप-डाउन को मिलाकर 16 फ्लाइट हैं। जोधपुर एयरपोर्ट के निदेशक एसके सिंह ने बताया कि जेट एयरवेज की ओर से मुंबई के लिए एक और फ्लाइट का प्रस्ताव मिला है। इस पर निर्णय बाकी है।
शाम 4:30 बजे हो सकता है टाइम
जेटकी यह नई फ्लाइट अपराह्न साढ़े चार बजे के आसपास मुंबई की उड़ान भर सकती है। इसके शुरू होने के बाद शाम को मुंबई जाने के लिए यात्रियों को एक और विकल्प मिल जाएगा। वैसे दिवाली के बाद एयर इंडिया ने जोधपुर से दिल्ली के बीच शाम की फ्लाइट शुरू की थी, लेकिन विंटर शिड्यूल बदलने के बाद यह फ्लाइट भी अब बंद हो गई है। अब समर सीजन में इस फ्लाइट के भी दुबारा संचालित होने की संभावना है।
स्पाइसजेट की फ्लाइट 25 तक
जोधपुरसे दिल्ली के बीच स्पाइस जेट की फ्लाइट का संचालन 25 मार्च तक ही होगा। इसके बाद इस फ्लाइट का संचालन बंद हो जाएगा। वैसे जोधपुर से हवाई यात्रियों की संख्या में इजाफा होने के कारण इस फ्लाइट को नियमित भी किया जा सकता है। स्पाइस जेट ने दिवाली से इसका संचालन शुरू किया था।
hin_Deva hin_Deva hin_Deva hin_Deva bho_Deva hin_Deva